Ilmend n tesleḍt n uglam n yiwudam, ad d-naf ddeqs seg-sen ur asen-yettunefk ara uglam n tfekka, d amedya: Utudert, baba-s, Nna Megduda....Ma d wiyaḍ, yettunefk-asen maca mačči s telqay. Deg wayen yerzan tanefsit, nekkes-itt-id i yal awadem, meḥsub amaru yefka-d tanefsit i yal yiwen seg-sen.Ma nezzi ɣer lebsa n yiwudam, tuget deg-sen amaru ur d-yenni ara d acu lsan.Iwudam i yessemres umaru di lebni n teḥkayt-is, sɛan assaɣ gar-asen i ten-yezdin imi d leqbayel akkenma llan. Yis-sen yessaweḍ ad d-yebgen uguren i tettidir tmetti taqbaylit, d amedya: tutlayt tamaziɣt,tilleli, tamagit, amgired gar wid yettidiren di temdint d wid yettidiren di taddart...atg.